ગોચરના ગ્રહો જન્મ રાશિથી જોવાનો પ્રચલિત મત છે. દરેક જાતકને નવું વર્ષ કેવું રહેશે? ગ્રહોનું પરિભ્રમણ તેમના જીવનમાં શું નવીનતા લાવશે? તે જાણવાની ઉત્સુકતા હોય છે. વર્ષ દરમિયાન મોટા ગ્રહો શનિ, ગુરુ અને રાહુ-કેતુનું ભ્રમણ (વક્રી-માર્ગી) અને રાશિ બદલાવ સમગ્ર સૃષ્ટિ પર બદલાવ લાવે છે. દરેક રાશિની સાપેક્ષે આ ચાર મોટા ગ્રહો ક્યાં બિરાજેલા છે, તેની પર ફળ કથનનું શુભાશુભ મદાર રાખે છે. આપણે જાણીએ છીએ કે, સૂર્ય, ચંદ્ર, બુધ અને શુક્ર પ્રમાણમાં વધુ ગતિશીલ છે, મંગળનું રાહુ કે કેતુ સાથે તે વર્ષ દરમિયાન યુત થવું, જે-તે રાશિની તકલીફ સૂચવે છે. નવા વર્ષે રાહુ મિથુન રાશિમાં ૦૭-૦૩-૨૦૧૯એ પ્રવેશ કરશે. ગુરુ મહારાજ ધન રાશિમાં ૨૯-૦૩-૨૦૧૯એ પ્રવેશ કરીને ૧૧-૦૪-૨૦૧૯એ વક્રી થશે. ૦૫-૧૧-૨૦૧૯એ ફરી ગુરુ મહારાજ ધન રાશિમાં પ્રવેશ કરશે. શનિદેવ વર્ષ દરમિયાન ધન રાશિમાં રહે છે. ધનરાશિમાં અત્યારે શનિદેવ છે, ‘ધન’ રાશિમાં ૦૬.૦૧.૨૦૧૯ દરમિયાન સૂર્યગ્રહણ થશે, ૧૬.૦૭.૨૦૧૯ માં ‘ધન અને મકર’ રાશિમાં ચંદ્ર ગ્રહણ થશે. ૦૨.૦૭.૨૦૧૯એ ‘મિથુન’ રાશિમાં સૂર્યગ્રહણ થશે. ૨૧.૦૧.૨૦૧૯ દરમિયાન ‘કર્ક’ રાશિમાં ચંદ્ર ગ્રહણ થશે. જે-તે રાશિઓમાં થતા ગ્રહણ તે રાશિના બળને નિશ્ચિત રીતે હાનિ કરે છે. આ રાશિઓના જાતકોને આ મહિનાઓ દરમિયાન માનસિક હતાશા અને ચિંતા આવી શકે. જે-તે રાશિઓમાં થતા ગ્રહણ તે રાશિના જાતકોના સ્વાસ્થ્ય માટે શુભ નથી હોતા. રાશિઓના ફળાદેશમાં જ્યાં શુભ કે તકલીફદાયી સમયની વાત છે, તે મહિનાઓ દરમિયાન મંગળ, રાહુનારાશિ પરિવર્તન થકી તે અનુભવાય છે.